Lietuvos simfoninis pučiamųjų orkestras
Lietuvos simfoninis pučiamųjų orkestras – profesionalus pučiamųjų orkestras, atliekantis įvairių žanrų ir stilių muziką. Orkestras glaudžiai bendradarbiauja su lietuvių ir užsienio kompozitoriais (užsako naujus kūrinius), įgyvendina muzikos leidybos, edukacinius projektus, organizuoja dirigentų seminarus, meistriškumo kursus. Orkestras koncertavo Europos valstybėse, dalyvavo muzikos festivaliuose, tarptautiniuose konkursuose (I premija Norvegijoje 1993, Vokietijoje 1998, Italijoje 2006, Lenkijoje 2010, aukso medalis Nyderlanduose, 2022).